**רישום תשפ"ד**

**גילאי רישום:**

* גילאי 5: 1  בינואר 2018 עד 31 בדצמבר 2018
* גילאי 4: 1 בינואר עד 31 בדצמבר 2019
* גילאי 3: 1 בינואר 2020 עד 31 בדצמבר 2020

חריגי גיל:
עפ"י הנחיות משרד החינוך לא יתאפשר רישום של ילדים משנתון זה.

**לקראת רישום:**

בטרם כניסתכם לאתר לביצוע רישום עליכם להצטייד ב –

* תעודת זהות מעודכנת לכתובת המועצה.
* תעודות זהות מצולמת של שני ההורים/הורה יחידני + ספח בו רשום הילד.ה.

לתשומת ליבכם.ן, הרישום לגני הילדים דרך האתר אפשרי רק אם כתובת המגורים מעודכנת בשתי תעודות הזהות של שני ההורים.

תום תהליך הרישום:

יש לוודא שקיבלתם.ן אישור שפרטי הרישום אכן נקלטו הצלחה. אם לא התקבלה הודעה כזו, אנא פנו לאגף החינוך כדי לוודא שהרישום נקלט.

יתכן מצב של עומס במערכת הרישום, במקרה כזה יש להמתין כ-24 שעות לקבלת האישור.

\*לידיעתכם.ן – במועד הרישום הרשמי אין העדפה לנרשמים הראשונים. השיבוץ מתבצע רק לאחר סיום תקופת הרישום.

**עדכון כתובת המגורים במועצה**

במקרה של מעבר דירה, עליכם לעדכן את כתובתכם באגף החינוך טרם הרישום לגני הילדים.

יש למלא את [הטופס לעדכון כתובת](https://www.dsharon.org.il/1033/)ולצרף את המסמכים הבאים:

* תעודות זהות של שני ההורים/הורה יחידני
* ספח התעודה עם פרטי הילד.ה
* כתובת מעודכנת בספח תעודת הזהות או  [טופס חתום על התחייבות לשינוי כתובתנפתח בחלון חדש](http://www.dsharon.org.il/uploads/n/1608815479.5391.pdf)
* חוזה דירה חתום

 אנא הקפידו על מילוי הפרטים הנדרשים בהתאם להנחיות.

**רישום תלמידים חדשים במועצה**

**במקרה של מעבר דירה אל יישוב במועצה, עליכם להיכנס**[**למערכת הרישום נפתח בחלון חדש**](https://edu.siphrat.com/Rishum/Rishum.aspx?city=DromS)**ולבחור בפניה של 'רישום תושב חדש'.**

**לפניה יש לצרף את המסמכים הבאים:**

* **אישור ביטול רישום מהרשות הקודמת**
* **תעודות זהות של שני ההורים/הורה יחידני**
* **ספח התעודה עם פרטי התלמיד**
* **כתובת מעודכנת בספח תעודת הזהות או טופס חתום עם התחייבות לשינוי הכתובת**
* **חוזה דירה חתום**

**אנא הקפידו על מילוי הפרטים הנדרשים בהתאם להנחיות.
ע"פ חוזר מנכ"ל סב/7 (א)-רישום כוזב מהווה עבירה פלילית. כך גם אי מסירת פרטים מדויקים של הנרשם לרבות מקום מגוריו הקבוע.**

**הישארות שנה נוספת בגן**

**"קבלת ההחלטה בדבר הישארותו של ילד בגן חובה שנה נוספת היא תהליך ולא אירוע חד פעמי.
בתהליך זה ההורים שותפים משמעותיים ביותר, יחד עם הגננת ועם פסיכולוג הגן ועם גורמים חינוכיים וטיפוליים רלוונטיים נוספים המכירים את הילד..."
מתוך:**[**חוזר מנכ"ל משרד החינוך נפתח בחלון חדש**](https://cms.education.gov.il/educationcms/applications/mankal/etsmedorim/3/3-10/horaotkeva/k-2013-5-2-3-10-14.htm)

**יש לפנות לגננת לקבלת מידע והמשך תהליך.**

**להורים לילדים ילידי אוקטובר – דצמבר 2017 תינתן האפשרות להירשם לגני הילדים והאישור הסופי לשיבוץ יתקבל לאחר אישור הבקשה להישארות.**

**במידה ולא הצלחתם לבצע רישום מהסיבות הבאות**

1. **ספח תעודת הזהות אינו מעודכן כתובת (או במידה ושיניתם כתובת בשלושת החודשים האחרונים)**
2. **אין במערכת מספר נייד מעודכן**

**יש לפנות למדור גני ילדים באמצעות מילוי**[**טופס פניה**](https://www.dsharon.org.il/1033/)

**יש להקפיד על שינוי הכתובת במשרד הפנים טרם תחילת הרישום.
לעדכון כתובת: באמצעות מילוי**[**טופס פניה**](https://www.dsharon.org.il/1033/)

**[תשלומי הורים](https://www.dsharon.org.il/rishum-ganim/%22%20%5Cl%20%22q-123)**

**גובה תשלומי הורים נקבע על פי חוזר מנכ"ל משרד החינוך ומתעדכן בסמוך לפתיחת שנת הלימודים.
התשלומים כוללים: ביטוח, סל תרבות ושיעורי העשרה. גביית התשלום מתבצעת בין 2-3 תשלומים (תלוי בעלות השנתית) החל מחודש אוקטובר בכל שנה.**

**עלות בתשפ"ג:  686 ₪ לשנה – ביטוח 69 ₪, סל תרבות 6779 ₪, תל"ן (שני חוגים) 550 ₪**

**לתשומת ליבכם: לא ניתן להזין כרטיס אשראי דיירקט במעמד הרישום כיוון שהגבייה מתבצעת רק בחודש אוקטובר.**

**תהליך שיבוץ בגן**

מדור גני ילדים עושה כל מאמץ לשבץ את ילדכם בהתאם לעדיפות שבחרתם, יחד עם זאת נלקחים בחשבון שיקולים מקצועיים ומערכתיים.

מלאכת השיבוץ הינה מורכבת ודורשת התייחסות פרטנית ומערכתית כאחד.
לעתים יש שינויים באכלוס בחודשים שלאחר תקופת הרישום והדבר משפיע ישירות על השיבוצים בגנים.
מטרתנו הינה לפרסם את השיבוצים מהר ככל הניתן. יחד עם זאת, איסוף הנתונים והצרכים השונים לוקחים זמן ומשפיעים על השיבוץ.

**קריטריונים לשיבוץ**

* אזור רישום – תינתן עדיפות לילדים מאזור רישום של הגן
* הרכב קבוצת הגיל – איזון מגדרי ואיזון בין שנתונים
* צרכים ייחודים של הילד/ה
* ילדי הישארות שנה נוספת בגן חובה
* שיקולים פדגוגיים
* רישום במועדי הרישום של משרד החינוך

**[ערעורים על השיבוץ](https://www.dsharon.org.il/rishum-ganim/%22%20%5Cl%20%22q-88)**

הודעה על השיבוץ לגני הילדים תישלח במייל להורים בתחילת חודש יולי.

עם קבלת השיבוץ לגן באפשרותכם.ן להגיש בקשה לערעור עד 14 יום מתאריך קבלת הודעת השיבוץ. הגשת הערעור מתבצעת באמצעות אתר האינטרנט בלבד.

הוועדה תידון רק בערעורים שהוגשו במועד.

לאחר סיום תקופת הגשת הערעורים, מתכנסת ועדת ערעורים הכוללת נציגים מאגף החינוך, הרווחה והשפ"ח. הוועדה בוחנת בעיון רב כל בקשה לשינוי שיבוץ. הבקשה נבחנת בהתאם לצרכים הפרטניים לצד מגבלות המערכת.

תשובת הוועדה תשלח בדוא"ל.

**[זכאות לשירותי חינוך מיוחד והנגשה פרטנית](https://www.dsharon.org.il/rishum-ganim/%22%20%5Cl%20%22q-112)**

**באוגוסט 2018 פורסם תיקון 11 לחוק החינוך המיוחד, המתייחס לוועדות ולדיונים מתוקף חוק ולסל השירותים הניתן לתלמידים בהתאם לצרכיהם, לרמת תפקודם ולשותפות עם ההורים.**

**השינוי העיקרי הוא בהרכב הוועדות ואופן קביעת הזכאות לשירותי חינוך מיוחדים, ובאפשרות הניתנת להורים לבחור את סוג המסגרת החינוכית שבה ילמד ילדם. סל השירותים לתלמיד שנמצא זכאי לשירותי חינוך מיוחדים נקבע על פי רמת התפקוד וסוג המוגבלות.**[למידע מפורט](https://www.dsharon.org.il/677/)

**לשאלות ופרטים נוספים, ניתן לפנות לענת טוינה קבסה, מנהלת מחלקת חינוך מיוחד, במייל:**anatt@dsharon.org.il

[הנגשה פרטנית לתלמיד ולהורה - חוברת מידע והסברנפתח בחלון חדש](https://meyda.education.gov.il/files/Special/lows/accessibility/%D7%97%D7%95%D7%91%D7%A8%D7%AA%20%D7%94%D7%A1%D7%91%D7%A8%20%D7%9C%D7%91%D7%99%D7%A6%D7%95%D7%A2%20%D7%94%D7%9C%D7%99%D7%9A%20%D7%94%D7%A0%D7%92%D7%A9%D7%94%20%D7%A4%D7%A8%D7%98%D7%A0%D7%99%D7%AA.pdf)

[טופס מקוון בקשה להנגשה פרטנית לתלמיד עם מוגבלות נפתח בחלון חדש](https://www.dsharon.org.il/1268/)

**להגשת הטופס ולפרטים נוספים, ניתן לפנות לצליל בכר, ס' מנהלת אגף החינוך במייל:****tzlilb@dsharon.org.il**